Total Dhamaal song Mungda: हेलन के सॉन्ग पर सोनाक्षी सिन्हा का 'टोटल धमाल', अजय देवगन हुए नॉक आउट  
सोनाक्षी सिन्हा का दिखा अनदेखा अंदाज
हेलन के सॉन्ग पर जबरदस्त डांस
अजय देवगन भी आएंगे नजर
'टोटल धमाल (Total Dhamaal)' का नया सॉन्ग 'मूंगड़ा (Mungda)' रिलीज हो गया है. 'टोटल धमाल' के 'मूंगड़ा' सॉन्ग (Total Dhamaal song Mungda) में सोनाक्षी सिन्हा (Sonakshi Sinha) जबरदस्त अंदाज में नजर आ रही हैं, ऐसे अंदाज में जिसमें उन्हें पहले कभी नहीं देखा गया है. 'मूंगड़ा' के ओरिजनल सॉन्ग पर हेलन (Helen) ने डांस किया था, और ये सॉन्ग सुपरहिट रहा था. लेकिन सोनाक्षी सिन्हा ने भी अपने डांस और अदाओं से कोई कोर-कसर बाकी नहीं छोड़ी है. 'टोटल धमाल (Total Dhamaal)' के 'मूगंड़ा (Mungda)' सॉन्ग में अजय देवगन भी है, और वह भी सोनाक्षी सिन्हा (Sonakshi Sinha) की अदाओं पर फिदा होते नजर आ रहे हैं.

सोनाक्षी सिन्हा (Sonakshi Sinha) और अजय देवगन (Ajay Devgn) के 'टोटल धमाल' के 'मूंगड़ा' सॉन्ग (Total Dhamaal song Mungda) को कूकी गुलाटी ने डायरेक्ट किया है. 'मूंगड़ा' सॉन्ग यूट्यूब पर रिलीज हो गया है और रिलीज होते ही सुर्खियों में आ गया है. सोनाक्षी सिन्हा इस सॉन्ग को लेकर अपना एक्सपीरियंस शेयर करती हैं, 'ये एक इत्तेफाक है कि मेरा आखिरी डांस भी हेलन आंटी के गाने पर ही था. मैं 'हैप्पी भाग जाएगी' के 'चिन चिन चू' सॉन्ग का हिस्सा था, और अब 'मूंगड़ा' पर डांस कर रही हूं. यह बहुत अच्छा है कि हम इन आइकॉनिक सॉन्ग्स को री-पैकेज कर सकते हैं और नई पीढ़ी को भी इसका लुत्फ लेने का मौका दे सकते हैं! मुझे इसका हिस्सा बनने की बेहद खुशी है.'

सोनाक्षी सिन्हा (Sonakshi Sinha) से यह पूछे जाने पर कि 'टोटल धमाल (Total Dhamaal)' के 'मूंगड़ा (Mungda)' पर अपने डांस को हेलन से मैच करने का कोई दबाव था, तो वे बोलीं, 'हेलन (Helen) आंटी का ग्रेस और चार्म का कोई मुकाबला नहीं कर सकता, इसको कॉपी करना भी मूर्खता होगी. यह पूरी तरह से डांस नंबर है, इसको ओरिजनल सॉन्ग से मैच करने की कोशिश नहीं की गई है. हम इसी बात पर कायम रहे.'

अजय देवगन (Ajay Devgn) के साथ एक बार फिर काम करने के अनुभव के बारे में सोनाक्षी सिन्हा (Sonakshi Sinha) कहती हैं, 'बहुत मजेदार. उन्हें डांस बिल्कुल भी पसंद नहीं है और मैं इसे लेकर उनकी खिंचाई करती थी.' 'टोटल धमाल (Total Dhamaal)' को इंद्र कुमार ने डायरेक्ट किया है और फिल्म 22 फरवरी को रिलीज हो रही है.